Orbiter Processing Facility

Orbiter Processing Facility sú hangáre v Kennedy Space Center, ktoré boli používané v programe Space Shuttle na údržbu raketoplánov po pristátí a ich prípravu na ďalšiu misiu. Boli postavené tri, s označením OPF-1, OPF-2 a OPF-3. 

 Rozmery 
 výška: 29 metrov
 dĺžka: 60 metrov
 šírka: 46 metrov

 Priebeh údržby 
Po pristátí na dráhe Shuttle Landing Facility alebo po prevoze lietadlom Boeing 747SCA z Edwards Air Force Base bol družicový stupeň raketoplánu odtiahnutý do jedného z hangárov kde približne tri mesiace prebiehala jeho údržba, ktorá zahŕňala:
 vybratie hlavných motorov SSME (Space Shuttle Main Engine) a ich odoslanie na údržbu do Main Engines Processing Facility
 otvorenie dverí nákladového priestoru a vybratie zvyšného nákladu z predchádzajúcej misie 
 odčerpanie zvyšného paliva z jednotiek na výrobu elektrickej energie, prečistenie kyslíkového systému plynným dusíkom
 vyloženie zvyšných zásob, odpadu a pitnej vody z obytnej paluby
 kontrolu tepelného štítu a výmenu poškodených dlaždíc
 odstránenie zadných panelov a kontrolu motorovej sekcie
 kontrolu blokov OMS (Orbital Maneuvering System) a RCS (Reaction Control System)
 inštaláciu motorov SSME a zatvorenie dverí nákladového priestoru
 dokončenie rôznych zmien a modifikácií

Po ukončení údržby bol raketoplán presunutý do haly VAB (Vehicle Assembly Building), kde bol pripevnený k zostave vonkajšej palivovej nádrže a pomocných štartovacích motorov.  

 Iné projekty 

 Zdroje 

science.ksc.nasa.gov

Kategória:Kennedyho vesmírne stredisko
Kategória:Program Space Shuttle 
Kategória:NASA
Kategória:Stavby na Floride